Hivatalos Lap L 198 , 04/08/2000 o. 0041 - 0043



A Bizottság 2000/51/EK irányelve (2000. július 26.) az élelmiszerekben használható édesítőszerek különleges tisztasági követelményeinek megállapításáról szóló 95/31/EK irányelv módosításáról (EGT vonatkozású szöveg) AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb a 94/34/EK európai parlamenti és tanácsi irányelvvel [1] módosított, az emberi fogyasztásra szánt élelmiszerekben felhasználásra engedélyezett élelmiszer-adalékanyagokra vonatkozó tagállami jogszabályok közelítéséről szóló, 1988. december 21-i 89/107/EGK tanácsi irányelvre [2] és különösen annak 3. cikke (3) bekezdésének a) pontjára, az élelmiszerügyi tudományos bizottsággal folytatott konzultációt követően, mivel: (1) A legutóbb a 96/83/EK irányelvvel [3] módosított, az élelmiszerekben felhasználandó édesítőszerekről szóló, 1994. június 30-i 94/35/EK Európai Parlament és a tanácsi irányelv [4] felsorolja azokat az anyagokat, amelyeket élelmiszerekben édesítőszerként lehet használni. (2) A legutóbb a 98/66/EK irányelvvel [5] módosított, az élelmiszerekben használható édesítőszerek különleges tisztasági követelményeinek megállapításáról szóló, 1995. július 5-i 95/31/EK bizottsági irányelv [6] megállapítja a 94/35/EK irányelvben említett édesítőszerek tisztasági követelményeit. (3) A műszaki fejlődés figyelembevételével szükséges a 95/31/EK irányelvben a mannitra (E 421) és a maltitszirupra [E 965(ii)] megállapított tisztasági követelmények módosítása. Ennek következtében az említett irányelvet ki kell igazítani. (4) Figyelembe kell venni az élelmiszer-adalékanyagokkal foglalkozó közös FAO-WHO szakértői bizottság (JECFA) által a Codex Alimentarius-ban az édesítőszerekre meghatározott előírásokat és vizsgálati módszereket. (5) Az ezen irányelvben előírt intézkedések összhangban vannak az Élelmiszerügyi Állandó Bizottság véleményével, ELFOGADTA EZT AZ IRÁNYELVET: 1. cikk A 95/31/EK irányelv mellékletében a mannitra (E 421) és a maltitszirupra [E 965(ii)] vonatkozó szöveg helyébe az ezen irányelv mellékletében található szöveg lép. 2. cikk A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2001. június 30-ig megfeleljenek. Erről haladéktalanul tájékoztatják a Bizottságot. Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg. 3. cikk Ez az irányelv az Európai Közösségek Hivatalos Lapjában való kihirdetését követő huszadik napon lép hatályba. 4. cikk Ennek az irányelvnek a tagállamok a címzettjei. Kelt Brüsszelben, 2000. július 26-án. a Bizottság részéről David Byrne a Bizottság tagja [1] HL L 237., 1994.9.10., 1. o. [2] HL L 40., 1989.2.11., 27. o. [3] HL L 48., 1997.2.19., 16. o. [4] HL L 237., 1994.9.10., 3. o. [5] HL L 257., 1998.9.19., 35. o. [6] HL L 178., 1995.7.28., 1. o. -------------------------------------------------- MELLÉKLET "E 421 MANNIT 1.Mannit Szinonimák | D-mannit | Meghatározás | A mannitot invertcukorból készült glükóz-fruktóz keverékből gyártják katalitikus hidrogénezéssel | Kémiai név | D-mannit | Einecs | 200–711–8 | Összegképlet | C6H14O6 | Molekulatömeg | 182,2 | Tartalom | Legalább 96,0 % és legfeljebb 102 % D-mannit, szárazanyagra vonatkoztatva | Leírás | Fehér, szagtalan, kristályos por | Azonosítás A. Oldhatóság | Vízben oldódik, etanolban nagyon gyengén oldódik, éterben gyakorlatilag nem oldódik | B. Olvadáspont-tartomány | 164 °C és 169 °C között | C. Vékonyréteg-kromatográfia | Megfelel a tesztnek | D. Fajlagos forgatóképesség | α20D: + 23o – + 25o (borátoldat) | E. pH-érték | 5 és 8 között Adjunk 0,5 ml telített kálium-klorid oldatot 10 ml 10 térfogatszázalékos mintaoldathoz, majd mérjük meg a pH-értékét | Tisztaság Szárítási veszteség | Legfeljebb 0,3 % (105 °C, 4 óra) | Redukálócukrok | Legfeljebb 0,3 % (glükózban kifejezve) | Összes cukor | Legfeljebb 1 % (glükózban kifejezve) | Szulfáthamu | Legfeljebb 0,1 % | Kloridok | Legfeljebb 70 mg/kg | Szulfát | Legfeljebb 100 mg/kg | Nikkel | Legfeljebb 2 mg/kg | Ólom | Legfeljebb 1 mg/kg | 2.Erjesztéssel gyártott mannit Szinonimák | D-mannit | Meghatározás | A mannitot a Zygosaccharomyces rouxii élesztő egy hagyományos törzsének aerob körülmények közötti szakaszos erjesztésével is lehet gyártani | Kémiai név | D-mannit | Einecs | 200–711–8 | Összegképlet | C6H14O6 | Molekulatömeg | 182,2 | Tartalom | Legalább 99 %, szárazanyagra vonatkoztatva | Leírás | Fehér, szagtalan, kristályos por | Azonosítás A. Oldhatóság | Vízben oldódik, etanolban nagyon gyengén oldódik, éterben gyakorlatilag nem oldódik | B. Olvadáspont-tartomány | 164 °C és 169 °C között | C. Vékonyréteg-kromatográfia | Megfelel a tesztnek | D. Fajlagos forgatóképesség | α20D: + 23o – + 25o (borátoldat) | E. pH-érték | 5 és 8 között Adjunk 0,5 ml telített kálium-klorid oldatot 10 ml 10 térfogatszázalékos mintaoldathoz, majd mérjük meg a pH-értékét | Tisztaság Arabitol | Legfeljebb 0,3 % | Szárítási veszteség | Legfeljebb 0,3 % (105 °C, 4 óra) | Redukálócukrok | Legfeljebb 0,3 % (glükózban kifejezve) | Összes cukor | Legfeljebb 1 % (glükózban kifejezve) | Szulfáthamu | Legfeljebb 0,1 % | Kloridok | Legfeljebb 70 mg/kg | Szulfát | Legfeljebb 100 mg/kg | Ólom | Legfeljebb 1 mg/kg | Aerob mezofil baktériumok | Legfeljebb 103/g | Kólibaktériumok | 10 g-ban nincs jelen | Salmonella | 10 g-ban nincs jelen | E. coli | 10 g-ban nincs jelen | Staphylococcus aureus | 10 g-ban nincs jelen | Pseudomonas aeruginosa | 10 g-ban nincs jelen | Penészek | Legfeljebb 100/g | Élesztők | Legfeljebb 100/g" | "E 965(ii) MALTITSZIRUP Szinonimák | Hidrogénezett magas maltóz-glükóz tartalmú szirup, hidrogénezett glükózszirup | Meghatározás | Főleg maltitot tartalmazó elegy, amelyben a maltiton kívül szorbit és hidrogénezett oligo- és poliszacharidok találhatók. Nagy maltóztartalmú glükózszirup katalitikus hidrogénezésével állítják elő. Kereskedelmi forgalomba szirupként, valamint szilárd halmazállapotú termékként kerül | Tartalom | Legalább 99 % az összes hidrogénezett szacharid, szárazanyagra vonatkoztatva; és legalább 50 % a maltit, szárazanyagra vonatkoztatva | Leírás | Színtelen és szagtalan, tiszta viszkózus folyadékok vagy fehér, kristályos masszák | Azonosítás A. Oldhatóság | Vízben nagyon jól oldódik, etanolban gyengén oldódik | B. Vékonyréteg-kromatográfia | Megfelel a tesztnek | Tisztaság Víz | Legfeljebb 31 % (Karl Fischer) | Redukálócukrok | Legfeljebb 0,3 % (glükózban kifejezve) | Szulfáthamu | Legfeljebb 0,1 % | Kloridok | Legfeljebb 50 mg/kg | Szulfát | Legfeljebb 100 mg/kg | Nikkel | Legfeljebb 2 mg/kg | Ólom | Legfeljebb 1 mg/kg" | --------------------------------------------------